El Decret 376/1996, de 2 de desembre, de reestructuració de la Junta Consultiva de Contractació Administrativa de la Generalitat de Catalunya, estableix que el Ple d'aquest organisme està integrat, entre d'altres membres, per un vocal en representació de cadascun dels departaments de la Generalitat de Catalunya, formant part aquests vocals així mateix de la Comissió Permanent i/o de la Comissió de Classificació Empresarial.
El Decret 297/1999, de 26 de novembre, de creació i reorganització de departaments de l'Administració de la Generalitat de Catalunya, crea un nou departament i canvia la denominació i modifica les competències d'altres.
El Decret 123/2000, de 3 d'abril, crea el Departament d'Universitats, Recerca i Societat de la Informació.
Com a conseqüència de l'entrada en vigor d'aquests dos decrets, es fa necessari determinar novament la composició dels òrgans de la Junta Consultiva de Contractació Administrativa de la Generalitat de Catalunya, amb l'exclusiva finalitat d'adequar-la als canvis operats al sí de l'Administració de la Generalitat de Catalunya, i sense que es modifiquin ni alterin les seves competències.
Aquesta adequació es complementa amb una adaptació tècnica de la Secretaria Tècnica de la Junta Consultiva de Contractació Administrativa.
En virtut d'això, de conformitat amb el que preveu l'article 62.1 i 2 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, d'acord amb el dictamen de la Comissió Jurídica Assessora, a proposta del conseller d'Economia, Finances i Planificació, i d'acord amb el Govern,
Es modifiquen els articles 7, 10, 12 i 14 del Decret 376/1996, de 2 de desembre, que passen a tenir la redacció següent:
"El Ple de la Junta Consultiva és el màxim òrgan col·legiat i decisori i està integrat pels membres següents:
"President: el secretari general del Departament d'Economia, Finances i Planificació.
"Vicepresident: el secretari general del Departament de Política Territorial i Obres Públiques.
El director de Serveis del Departament d'Economia, Finances i Planificació.
"L'interventor general de la Generalitat de Catalunya o l'interventor en qui delegui.
"El director del Gabinet Jurídic o l'advocat del Gabinet en qui delegui.
"Un vocal en representació de la Cambra Oficial de Contractistes d'Obres de Catalunya, designat pel conseller d'Economia, Finances i Planificació, a proposta d'aquesta organització.
"Dos vocals en representació de les organitzacions que agrupen empreses afectades pels contractes de subministraments i pels contractes de consultoria i assistència i de serveis, designats pel conseller d'Economia, Finances i Planificació, a proposta d'aquelles organitzacions.
"Un vocal en representació de cadascun dels departaments de la Generalitat de Catalunya, nomenat pel conseller d'Economia, Finances i Planificació, a proposta del conseller respectiu.
"—1 La Comissió Permanent està integrada pels membres del Ple següents:
"President: el president de la Junta Consultiva.
"El director de Serveis del Departament d'Economia, Finances i Planificació.
"L'interventor general o l'interventor en qui hagi delegat la seva representació en el plenari de la Junta.
"El director del Gabinet Jurídic o l'advocat en qui hagi delegat la seva representació en el plenari de la Junta.
"El representant de la Cambra Oficial de Contractistes d'Obres de Catalunya.
"Un vocal en representació de les organitzacions que agrupen empreses afectades pels contractes de subministraments.
"Els vocals representants dels departaments de la Presidència; Governació i Relacions Institucionals; Economia, Finances i Planificació; Ensenyament; Sanitat i Seguretat Social; Política Territorial i Obres Públiques; Agricultura, Ramaderia i Pesca; Benestar Social i Interior.
"Secretari: el cap de la Secretaria Tècnica de la Junta Consultiva, d'acord amb el que estableix l'article 15 del present Decret.
"—2 Quan s'hagin de tractar assumptes plantejats per un Departament o que afectin directament a un Departament no representat a la Comissió Permanent o a una entitat, dependent o vinculada a aquell, el vocal del Departament corresponent al Ple de la Junta podrà assistir a la reunió de la Comissió Permanent."
"La Comissió de Classificació Empresarial
"La Comissió de Classificació Empresarial està integrada per:
"Vicepresident: el director de Serveis del Departament d'Economia, Finances i Planificació.
"Els vocals del Ple en representació dels Departaments d'Economia, Finances i Planificació; Ensenyament; Cultura; Sanitat i Seguretat Social, Política Territorial i Obres Públiques; Treball; Justícia; Indústria, Comerç i Turisme; Medi Ambient; Benestar Social i Universitats, Recerca i Societat de la Informació.
"El vocal en representació de la Cambra Oficial de Contractistes d'Obres de Catalunya.
"El vocal en representació de les organitzacions que agrupen empreses afectades pels contractes de consultoria i assistència i de serveis.
"La Secretaria Tècnica de la Junta Consultiva de Contractació Administrativa
"Com a òrgan de suport de la Junta Consultiva de Contractació Administrativa, es crea la Secretaria Tècnica i s'adscriu a la Secretaria General del Departament d'Economia, Finances i Planificació."